หุ้นซิ่งสาย 8 เก็งกำไรเทคนิคล้วน (ภาคบ่าย)
หุ้นซิ่งสาย 8 เก็งกำไรเทคนิคล้วน (ภาคบ่าย) ประจำวันที่ 5 เม.ย.60
5 เม.ย. 2560

บล.ธนชาต ระบุในบทวิเคราะห์ (5 เม.ย.60) แนะนำหุ้นที่น่าสนใจทางเทคนิคช่วงบ่าย
RS “ซื้อ” ราคาหุ้นฟื้นตัวขึ้นทะลุ Downtrend Line กลับมายืนเหนือเส้นค่าเฉลี่ย 3 เดือนได้ สอดคล้องกับเครื่องมือ DI+ ชี้ตัด ADX ขึ้น เป็นจังหวะซื้อเก็งกำไรตามการฟื้นตัว หากผ่าน 9.30 บาทได้ มีเป้าหมายถัดไปที่ 9.65 และ 10.00 บาทตามลำดับ
TTCL “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 1 เดือนได้ ด้วยปริมาณการซื้อขายกลับมาสูงขึ้น ขณะที่ MACD ตัด Signal ขึ้นมีแนวโน้มพลิกเป็นบวกและ ADX เริ่มชี้ลงเป็นสัญญาณการฟื้นตัว มีเป้าหมายการฟื้นตัวแนวกดที่ Downtrend Line บริเวณ 18.80 บาท
AMA “ซื้อ” ราคาหุ้นแกว่งฟื้นตัวขึ้นทะลุแนวกด Downtrend Line ได้ ขณะที่เครื่องมือ MACD พลิกกลับมาเป็นบวกและเส้นค่าเฉลี่ยเริ่มตัดกันทำ Golden Cross เป็นสัญญาณซื้อเก็งกำไร มีแนวต้านแรกที่ 24.00 บาท และมีเป้าหมายถัดไปที่ 24.40 บาท